Vești bune pentru gorjeni. S-a aprobat investiția ce vizează drumul de mare viteză Craiova-Târgu Jiu. Astfel, cel mai important proiect de infrastructură din Gorj intră în linie dreaptă. Anunțul a fost făcut de deputatul PSD de Gorj Mihai Weber.
"Astăzi, 28 martie, Guvernul României a aprobat una dintre cele mai ample investiții de la nivelul județului Gorj, proiectul meu de suflet: DRUMUL EXPRES FILIAȘI TÂRGU JIU și AUTOSTRADA CRAIOVA-FILIAȘI.
Este o adevărată victorie pentru gorjeni, deoarece acest proiect reprezintă cea mai viabilă alternativă de dezvoltare, într-un județ monoindustrial. Vreau să le mulțumesc în mod special domnilor Marcel Ciolacu, premierul României, și Sorin Grindeanu, ministrul Transporturilor și tuturor celor care au înțeles necesitatea acestei investiții și au sprijinit-o pentru a fi realizată. Pentru mine este o PROMISIUNE ÎNDEPLINITĂ față de gorjeni. În urmă cu câțiva ani, le-am promis oamenilor că voi face tot ce-mi stă în putință pentru a realiza acest proiect de anvergură și iată că, în ciuda tuturor contestatarilor care s-au opus, nu doar declarativ, SE VA REALIZA! Am promis, ne ținem de cuvânt!", transmite Mihai Weber.